P. br. 2349/2004
U Ime Naroda Prvi opštinski sud u Beogradu , u veću sastavljenom od sudije Dare Matić , kao predsednika veća , i sudija porotnika Hoti Ismaila i Pere Labovića , kao članova veća , u parnici predlagača Riza Beriša , iz Beograda , na privremenom radu u Francuskoj u Parizu , 13 Boulevard De la Villette , koga zastupa punomoćnik Stefan Marović adv. iz Beograda , po punomoćju overenom od strane Ambasade SRJ u Parizu Ov. br. 1906/2004 od 21. 09. 2004. g. , i Ardite Ahneti Beriša iz Beograda , na privremenom radu u Francuskoj u Parizu , 4 Rue Genin , koju zastupa punomoćnik Filip Filipović adv. iz Beograda , po punomoćju overenom od strane Diplomatskog konzularnog predstavništva SRJ u Parizu br. 2387/04 od 28. 12. 2004. g. , radi sporazumnog razvoda braka , nakon glavne i tajne rasprave zaključene 22. aprila 2005. godine , istoga dana , doneo je sledeću Presudu
Brak zaključen 13. juna 1993. g. u Beogradu , opština Palilula pod brojem 1233 za godinu 1993. , između predlagača : RIZE BERIŠE iz Beograda , rođen 10. 10. 1972. g. u Beogradu , od oca Latifa i majke Razije i ARDITE AHMETI BERIŠA , rođ. Arifi , iz Beograda , rođena 11. 04. 1973. g. u Preševu , od oca Leke i majke Suzane , RAZVODI SE SPORAZUMNO na osnovu člana 84. Zakona o braku i porodičnim odnosima Republike Srbije .
Maloletna deca stranaka i to Riza Katarina , rođ. 19. 07. 1994. g. i Riza Agim , rođ. 09. 05. 1997. g. POVERAVAJU SE na dalju negu , čuvanje i vaspitanje i delimično izdržavanje majci – predlagaču Arditi .
OBAVEZUJE SE predlagač Riza Beriša iz Beograda da na ime doprinosa za izdržavanje maloletne dece stranaka Katarine i Agima predlagaču Arditi – majci i kao zakonskom zastupniku dece plaća mesečno iznos u visini od po 150 evra u dinarskoj protivvrednosti na dan isplate za svako dete do 5-og u mesecu za tekući mesec , a počev od 22. aprila 2002. godine pa ubuduće pod pretnjom prinudnog izvršenja .
Svaka stranka snosi svoje troškove .
Obrazloženje
U pismenom predlogu za sporazumni razvod braka kao i na raspravi preko punomoćnika predlagači su naveli da su dana 13. juna 1993. g. u Beogradu zaključili brak , te da iz tog braka imaju dvoje maloletne dece i to kći Katarinu , rođenu 19. 07. 1994. g. i sina Agima , rođenog 09. 05. 1997. g.
Naveli su da su predlagači jedno vreme živeli u Beogradu , a potom su 1999. g. otišli u Francusku gde su se zaposlili .
Ubrzo su između njih počele nesuglasice , sukobi i problemi koji su poslednjih meseci intezivirani tako da su njihovi bračni odnosi toliko ozbiljno i trajno poremećeni da je zajednički život između njih postao nepodnošljiv .
Imaju potpuno različite poglede na mnoga pitanja , svako vodi svoj odvojen život i ne mogu da se sporazumeju oko rešavanja osnovnih pitanja koja se odnose na održavanje bračne zajednice i vođenje porodičnog domaćinstva .
Sve je to dovelo da je bračna zajednica između njih već faktički prestala da postoji i to unazad dve godine tako da je dalje održavanje njihovog formalnog braka potpuno besmisleno jer nema izgleda da se ta bračna zajednica ponovo uspostavi .
Zato su sporazumno predložili da sud na osnovu čl. 84. Zakona o braku i porodičnim odnosima Republike Srbije donese presudu o razvodu braka .
U vezi dalje nege , čuvanja , vaspitanja i izdržavanja maloletne dece stranke su se takođe sporazumele a koji sporazum su iznele i u samom predlogu a takođe i u pismenom aktu uz ovaj predlog tako da su sporazumno predložili da se po razvodu braka oba maloletna deteta povere na dalju negu , čuvanje , vaspitanje i delimično izdržavanje majci – predlagaču Arditi , a da predlagač Riza Beriša počev od donošenja presude pa ubuduće na ime doprinosa za izdržavanje mal. dece , predlagaču Arditi plaća mesečno po 150 evra u dinarskoj protivvrednosti na dan isplate za svako dete do 5-og u mesecu za tekući mesec .
Da bi utvrdio činjenično stanje sud je u toku postupka izveo dokaze i to čitanjem izvoda iz MK venčanih za stranke , čitanjem izvoda iz MK rođenih za maloletnu decu stranaka Katarinu i Agima , izveštaja Centra za socijalni rad Beograd i izveštaja Komercijalne banke AD Beograd od 04. 04. 2004. g.
Ocenom izvedenih dokaza i rezultata postupka u celini a u smislu čl. 8 ZPP sud je utvrdio sledeće činjenično stanje :
Predlagači su brak zaključili na dan 13. juna 1993. g. u Beogradu .
Ove činjenice sud je utvrdio čitanjem izvoda iz matične knjige venčanih za predlagače zavedenog pod tekućim br. 7 za 1993. g. a za matično područje opštine Palilula .
Čitanjem izvoda iz matične knjige rođenih za maloletnu decu stranaka utvrđeno je da je mal. Katarina rođena 19. 07. 1994. g. u Beogradu a mal. Agim rođen 09. 05. 1997. g. takođe u Beogradu .
Obzirom da su predlagači preko punomoćnika tokom rasprave izričito ostali pri predlogu za sporazumni razvod braka i da ne prihvataju nastavak bračne zajednice , te obzirom da su pri tom postigli sporazum o čuvanju , vaspitanju i izdržavanju maloletne dece , sud je brak stranaka razveo na osnovu čl. 84. Zakona o braku i porodičnim odnosima RS jer nema opravdanja da se brak stranaka samo formalno održava u situaciji kada se svrha braka ne ostvaruje .
Sud je prihvatio sporazum stranaka da se obe maloletna deteta povere majci – predlagaču Arditi na dalju negu , vaspitanje i delimično izdržavanje nalazeći da ovakav sporazum stranaka nije u suprotnosti sa interesima maloletne dece .
Ovo iz razloga što je među predlagačima nesporno da predlagač Ardita ima uslove za to pošto su uz ovaj predlog za sporazumni razvod braka dostavili i pismeni sporazum o uređenju ličnih odnosa i izdržavanju mal. dece koji sporazum je overen od strane Diplomatskog konzularnog predstavništva SRJ u Parizu pod br. 2388/04 od 28. 12. 2004. g.
Naime , tačkom 2. tog sporazuma predlagači su se saglasili da njihova zajednička mal. deca budu poverena na čuvanje i vaspitanje , majci Arditi jer se ona pokazala kao dobra i brižna majka i da je ovaj sporazum izraz njihove zajedničke volje ustanovljen pre svega u interesu njihove zajedničke dece .
Sud je shodno čl. 382. st. 2. Zakona o braku i porodičnim odnosima RS cenio i sporazum predlagača oko izdržavanja maloletne dece i doprinosa predlagača Beriša njihovom izdržavanju pa je taj sporazum prihvatio nalazeći da on nije u suprotnosti sa odredbama pomenutog zakona o određivanju izdržavanja uzimajući u obzir uzrast i potrebe maloletne dece a imajući u vidu i činjenicu da se oba maloletna deteta nalaze u Francuskoj .
Naime , uz predlog za sporazumni razvod braka bračni drugovi su podneli i pismeni sporazum po kome se tačkom 3 tog sporazuma predlagač Riza Beriša obavezao da za izdržavanje maloletne dece isplaćuje na ruke svojoj bivšoj supruzi Arditi po 1.000 FF do 5-og u mesecu za tekući mesec .
Iz izveštaja Komercijalne banke AD Beograd ekspozitura 2 Beograd od 04. 04. 2002. g. utvrđeno je da 1.000 FF bez provizije iznosi 152,45 evra , a što je nešto malo veći iznos u odnosu na iznos koji je tražen od strane predlagača Ardite .
Kako su se predlagači sporazumeli da predlagač Riza na ime svog doprinosa za izdržavanje oba maloletna deteta plaća mesečni iznos u visini od po 150 evra u dinarskoj protivvrednosti za svako dete a na ruke majke – predlagača Ardite to je sud prihvatio takav njihov sporazum i odlučio kao u tač. 3. dispozitiva .
Sa izloženih razloga i primenom navedenih propisa sud je odlučio kao u dispozitivu .
Prvi opštinski sud u Beogradu , dana 22. aprila 2005. godine .
PRAVNA POUKA : Protiv ove presude može se izjaviti žalba u roku od 15 dana od dana prijema iste Okružnom sudu u Beogradu a preko ovog suda .
Predsednik Veća - Sudija ,
Milena Matić